શીર્ષક: પાક.ને આર્થિક મદદ સામે IMFને અમેરિકાની ચેતવણી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પાકિસ્તાન તહેરિક-એ-ઇન્સાફ પાર્ટીના નેતા ઇમરાન ખાન

પાકિસ્તાનનું વડા પ્રધાનપદ 'કાંટાળો તાજ' છે એવા મહાવરાનો ઉપયોગ પાકિસ્તાનમાં સત્તા પરિવર્તન બાદ વારંવાર કરવામાં આવે છે. 

ઇમરાન ખાન માટે પણ એ કાંટાળો તાજ છે, કેમ કે પાકિસ્તાનનો સરકારી ખજાનો ખાલી છે.

પાકિસ્તાનની નવી સરકારે આર્થિક મદદ મેળવવા માટે આંતરરાષ્ટ્રીય નાણાં ભંડોળ (આઈએમએફ)ના શરણે જવું પડશે, એવું કહેવાય છે. પાકિસ્તાન આઈએમએફને શરણે આ અગાઉ 12 વખત જઈ ચૂક્યું છે.

આઈએમએફની મદદ માગવાના પાકિસ્તાનના માર્ગમાં અમેરિકાએ આડખીલી સર્જી હોય એવું હવે લાગે છે. 

ચીનની 'વન બેલ્ટ, વન રોડ' યોજનામાં પાકિસ્તાન સૌથી મહત્ત્વપૂર્ણ દેશ છે અને તેને આર્થિક મદદની તત્કાળ જરૂર છે. 

અમેરિકાએ શું કર્યું?

અમેરિકાના વિદેશ પ્રધાન માઈક પોમ્પિયો

અમેરિકાના વિદેશ પ્રધાન માઇક પોમ્પિયોએ પાકિસ્તાન સંબંધે આઈએમએફને ચેતવણી આપતાં જણાવ્યું છે કે તેમની નજર આઈએમએફના વલણ પર છે. 

માઇક પોમ્પિયોએ કહ્યું હતું, "આઈએમએફ શું કરે છે તે અમે જોઈ રહ્યા છીએ. આઈએમએફે કોઈ ભૂલ ન કરવી જોઈએ."

સીએનબીસી ટીવીને આપેલા ઇન્ટર્વ્યૂમાં માઇક પોમ્પિયોએ એવું પણ જણાવ્યું હતું કે અમેરિકા પાકિસ્તાન સાથે પારસ્પરિક ફાયદાના સંબંધને આગળ ધપાવવા ઇચ્છુક છે. 

અમેરિકાના વિદેશ પ્રધાનના જણાવ્યા મુજબ, આઈએમએફ તરફથી પાકિસ્તાનને ડૉલર આપવામાં આવે એ તર્કસંગત નથી. 

માઇક પોમ્પિયોએ ઉમેર્યું હતું કે આઈએમએફના ફંડમાં અમેરિકન ડૉલરનું યોગદાન મોટું હોય છે. આઈએમએફે કંઈ આપવું જ હોય તો તે ચીની બૉન્ડ આપી શકે અથવા ચીને જ ફંડ આપવું જોઈએ.

તમે આ વાંચ્યું કે નહીં?

પાકિસ્તાનમાં સંકટ

પાકિસ્તાનનો વિદેશી મુદ્રા ભંડાર જોરદાર અછતનો સામનો કરી રહ્યો છે અને તેને મદદની તત્કાળ જરૂર છે. પાકિસ્તાનને ચીન અગાઉ ઘણી લોન આપી ચૂક્યું છે. 

પાકિસ્તાનના એક અગ્રણી અખબાર 'ડોન'માં પ્રકાશિત એક અહેવાલ મુજબ, પાકિસ્તાન તહેરિક-એ-ઇન્સાફ પાર્ટીની નવી સરકાર ઇમરાન ખાનના નેતૃત્વમાં 11 ઓગસ્ટે સોગંદ લેશે. 

મળતા અહેવાલો મુજબ, આ કાર્યક્રમમાં વડા પ્રધાન નરેન્દ્ર મોદી તથા સાર્ક રાષ્ટ્રના નેતાઓને પણ આમંત્રણ આપવામાં આવે તેવી શક્યતા છે. 

સોમવારે ભારતના વડા પ્રધાન નરેન્દ્ર મોદીએ ઇમરાન ખાન સાથે ફોન પર વાત કરીને તેમને ચૂંટણીમાં વિજય બદલ અભિનંદન પાઠવ્યા હતા. 

નવી સરકાર આર્થિક મદદ માટે આઈએમએફનો તત્કાળ સંપર્ક કરશે, એવું માનવામાં આવે છે. 

પાકિસ્તાનની નિકાસ સતત ઘટી રહી છે અને તેના કરજનું પ્રમાણ સતત વધી...